Document ID: 32010R0498

KOMMISSIONENS FORORDNING (EU) Nr. 498/2010
af 9. juni 2010
om forbud mod fiskeri efter almindelig tun i Atlanterhavet øst for 45° V og i Middelhavet for notfartøjer, der fører fransk eller græsk flag eller er registreret i Frankrig eller Grækenland
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og
ud fra følgende betragtninger:
(1)
Ved Rådets forordning (EU) nr. 53/2010 af 14. januar 2010 om fastsættelse for 2010 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i andre farvande, som er omfattet af fangstbegrænsninger, og om ændring af forordning (EF) nr. 1359/2008, (EF) nr. 754/2009, (EF) nr. 1226/2009 og (EF) nr. 1287/2009 (2) fastsættes det, hvor meget tun EU-fiskerfartøjer må fange i 2010 i Atlanterhavet øst for 45° V og i Middelhavet.
(2)
Ifølge Rådets forordning (EF) nr. 302/2009 af 6. april 2009 om en flerårig genopretningsplan for almindelig tun i det østlige Atlanterhav og Middelhavet, om ændring af forordning (EF) nr. 43/2009 og om ophævelse af forordning (EF) nr. 1559/2007 (3) skal medlemsstaterne meddele Kommissionen, hvor stor en individuel kvote de har tildelt deres fartøjer på over 24 m.
(3)
Et af formålene med den fælles fiskeripolitik er at sikre, at fiskerierhvervet forbliver levedygtigt på lang sigt gennem bæredygtig udnyttelse af de levende akvatiske ressourcer efter forsigtighedsprincippet.
(4)
Hvis Kommissionen på grundlag af oplysninger, der skal meddeles af medlemsstaterne, eller på eget initiativ skønner, at de fiskerimuligheder, der er til rådighed for EU, en medlemsstat eller en gruppe af medlemsstater, må anses for at være opbrugt, meddeler Kommissionen de pågældende medlemsstater dette og forbyder fiskeri i det pågældende område, med det pågældende redskab, efter den pågældende bestand eller gruppe af bestande eller for den flåde, der udøver sådant specifikt fiskeri, jf. artikel 36, stk. 2, i forordning (EU) nr. 1224/2009.
(5)
Efter Kommissionens oplysninger må de fiskerimuligheder for almindelig tun i Atlanterhavet øst for 45° V og i Middelhavet, der er tildelt notfartøjer, der fører fransk eller græsk flag eller er registreret i Frankrig eller Grækenland, anses for at være opbrugt den 9. juni 2010.
(6)
Det er derfor nødvendigt, at Kommissionen forbyder fiskeri efter almindelig tun i Atlanterhavet øst for 45° V og i Middelhavet fra den 10. juni 2010 kl. 00.00 for notfartøjer, der fører fransk eller græsk flag eller er registreret i Frankrig eller Grækenland -
VEDTAGET DENNE FORORDNING:
Artikel 1
Fiskeri efter almindelig tun i Atlanterhavet øst for 45° V og i Middelhavet forbydes for notfartøjer, der fører fransk eller græsk flag eller er registreret i Frankrig eller Grækenland, fra den 10. juni 2010 kl. 00.00.
Fra samme dato er det, for så vidt angår fisk fra denne bestand fanget af sådanne fartøjer, også forbudt at opbevare sådanne fisk om bord, at anbringe dem i bur med henblik på opfedning eller opdræt og at omlade, overføre eller lande dem.
Artikel 2
Ikrafttræden
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. juni 2010

Labels: 8
18
6